En bølge af frygt, der pludselig skyller ind over dig. Mange prøver at få panikanfald (også kaldet angstanfald). Det føles skræmmende og ubehageligt, men ligesom andre former for angst er det ikke farligt. Nogle oplever kun et enkelt panikanfald, eller de får dem med lange mellemrum. Andre rammes af igen og igen. Oplever du flere panikanfald i en periode kan du udvikle det, der kaldes panikangst. Panikangst viser sig på flere måder. Måske føles anfaldene så voldsomme, at du frygter, at du er ved at miste kontrollen, blive sindssyg eller dø. Måske fylder frygten for at få et nyt panikanfald så meget i dit hoved, at du har svært ved at fokusere på andet. Måske begynder du at undgå bestemte steder og situationer, som du forbinder med dit panikanfald. Læs mere om panikangst.